པག་ཏུ་མེད་པ་གསུངས།འཁོར་གྱི་སྔགས་ནི།
ཨོཾ་ཌཱ་ཀི་ནཱི་ཧུཾ་ཧཱུཾ་ཕཊ།མཁའ་འགྲོ་མ།ཨོཾ་ལཱ་མེ་ཧུཾ་ཧཱུཾ་ཕཊ།མཛེ་ས་མ།ཨོཾ་ཁཎྜ་རོ་ཧི་ཧུཾ་ཧཱུཾ་ཕཊ།དུམ་གྱེས་མ།ཨོཾ་རཱུ་པི་ནི་ཧུཾ་ཧཱུྃ་ཕཊ།གཟུགས་ཅན་མ།རྣལ་འབྱོར་མ་བཞིའི་སྔགས་སོ།།ཨོཾ་ཀ་ར་ཀ་ར་ཧུྃ་ཧཱུཾ་ཕཊ།གྱིས་ཀྱིས།ཨོཾ་པྲ་ཙནྡི་ཧཱུཾ
ཧཱུཾ་ཕཊ།རབྱེ་གཏུམ་མ།ཨོཾ་ཀུ་རུ་ཀུ་རུ་ཧུཾ་ཧཱུཾ་ཕཊ།མཛད་མཛོད།ཨོཾ་ཙཎྜི་ཨཀྵི་ཡེ་ཧུྃ་ཧཱུཾ་ཕཊ།གཏུམ་མིག་མ།ཨོཾ་བྷནྟ་བྷནྡྷ་ཧུཾ་ཧཱུཾ་ཕཊ།ཆིངས་ཆིངས།ཨོཾ་པྲཱ་བྷཱ་པ་ཏི་ཡེ་ཧུཾ་ཧཱུཾ་ཕཊ།འོད་ལྡན་མ།ཨོཾ་ཏྲཱ་ས་ཡ་ཏྲཱ་ས་ཡ་ཧུཾ་ཧཱུྃ་ཕཊ།སྐྲག་པར་གྱིས་སྐྲག་པར་གྱིས
ཨོཾ་མ་ཧཱ་ནཱ་སེ་ཧུཾ་ཧཱུཾ་ཕཊ།རྣ་ཆེན་མ།ཨོཾ་ཀྵོ་བྷ་ཡ་།ཀྵོ་གྷ་ཡ་ཧུཾ་ཧཱུཾ་ཕཊ།བསྐྱོད་པར་གྱིས་བསྐྱོད་པར་གྱིས།ཨོཾ་བཱི་ར་མ་ཏཱི་ཡེ་ཧུྃ་ཧཱུཾ་ཕཊ།དཔའ་བོའི་གྲོ་ཆེན་མ།ཨོཾ་ཧྲིཾ་ཧྲིཾ་ཧུྃ་ཧཱུྃ་ཕཊ།ཨོཾ་ཁ་རྦ་རི་ཡེ་ཧུཾ་ཧཱུཾ་ཕཊ།མིའུ་ཐུང་མ།ཨོཾ་ཧྲཧྲ་ཧྱ་ཧྲཥྚ་ཧུཾ་ཧཱུཾ་ཕཊ།ཨོཾ་ལཾ་ཀེ།

ཤྭ་རི་ཡེ་ཧུཾ་ཧཱུཾ་ཕཊ།ལངྐའི་དབང་ཕྱུག་མ།ཨོཾ་ཕེཾ་ཕེཾ་ཧུཾ་ཧཱུཾ་ཕཊ།ཨོཾ་དྲུ་མ་ཙྪ་ཡེ་ཧུཾ་ཧཱུཾ་ཕཊ།ཤིང་གྲིབ་མ།ཨོཾ་ཕཊ་ཕཊ་ཧུཾ་ཧཱུཾ་ཕཊ།ཨོཾ་ཨེ་ར་བ་ཏཱི་ཡེ་ཧུཾ་ཧཱུཾ་ཕཊ།ས་སྲུང་མ།ཨོཾ་ད་ཧ་ད་ཧ་ཧཱུཾ་ཧཱུཾ་ཕཊ།སྲེགས་སྲེགས།ཨོཾ་མ་ཧཱ་བྷཻ་ར་བཱི་ཧུཾ་ཧཱུཾ་ཕཊ།
འཇིགས་བྱེད་ཆེན་མོ།ཨོཾ་པ་ཙ་ཡ་ཙ་ཧུཾ་ཧཱུཾ་ཡཊ།ཆོས་ཆོས།ཨོཾ་བཱ་ཡུ་བེ་གེ་ཧུཾ་ཧཱུཾ་ཕཊ།རླུང་གི་ཤུགས་ཅན་མ།ཨོཾ་བྷཀྑ་བྷུཀྵ་ཟོ་ཟོ།བ་ས་རུ་དྷི་རཱ་ནྡེ་མཱ་ལཱ་བ་ལི་བེ་ནི་ཧུཾ་ཧཱུྃ་ཕཊ།ཁྲག་ཞག་རྒྱུ་མའི་ཕྲེང་བ་འཆང་བ།ཨོཾ་སུ་ར་བྷཀྵིཀྵྞ་ཡེ་ཧུཾ་ཧཱུྃ་ཕཊ།ཆང་འཐུང་
མཿཨོཾ་གྲིཧྞ་གྲིཧྞ་སཔྟ་པཱ་ཏཱ་ལ་ག་ཏ་བྷཱུ་ཛཾ་གྲྀ་སརྦཾ་པཱ་ཏརྫ་ཡཱ་ཏརྫ་ཡ་ཧུཾ་ཧཱུྃ་ཕཊ།ཟུངས་ཟུངས་རིམ་པ་བདུན་སོ་འོག་ན་གནས་པ་ལག་འགྲོ་སྦྲུལ་དང་འདྲ་བའི་མཚན་འཛིན་གྱི་རྣམ་རྟོག་འདིར་ཟུངས་ལ།ཨོཾ་ཤྱཱ་མཱ་དེ་བཱི་ཧུཾ་ཧཱུཾ་ཕཊ།བྷོ་སངས་ལྷ་མོ།ཨོཾ་ཨཱ་ཀཌྜྷྱ་ཨཱ་ཀཊྚ་ཧུཾ
ཧཱུཾ་ཕཊ།སྡིགས་ཤིག་སྡིགས།ཨོཾ་སུ་བྷ་ཏྲེ་ཧུཾ་ཧཱུྃ་ཕཊ།ཤིན་ཏུ་བཟང་མོ།ཨོཾ་ཧྲིཾ་ཧྲིཾ་ཧུཾ་ཧཱུཾ་ཕཊ།ཁུག་ཅིག་བུགཅིག།ཨོཾ་ཧཧ་ཡ་ཀརྞེ་ཧུཾ་ཧཱུཾ་ཕཊ།རྟ་ན་མ།ཨོཾ་ཛྷཻཾ་ཛྙོ་ཧུཾ་ཧཱུཾ་ཕཊ།དེས་དོན་ལྟར་ན་ཐབས་ཤེས་ཀྱི་དོན།ཨོཾ་ཁ་གཱ་ན་ནེ་ཧུྃ་ཧཱུཾ་ཕཊ།བྱ་གདོང་མ།ཨོཾ་ཀླཱི་ཀྵྨཱཾ་ཧུཾ་ཧཱུཾ་ཕེཾཊ།
བྷོ་ཉིད་སྙིང་རྗེ་དབྱེར་མེད་ཀྱི་དོན།ཨོཾ་ཙཀྲ་བེ་བེ།ཧཱུྃ་ཧཱུཾ་ཡཊ།འཁོར་ལོའི་ཤུགས་ཅན་མ།ཨོཾ་ཧཱུཾ་ཧཱཾ་ཧུཾ་ཧཱུྃ་ཕཊ།ཨོཾ་ཁཎྜ་རོ་ཧི་ཧཱུཾ་ཧྲཱི་ཕཊ།དུམ་སྐྱེས་མ།ཨོཾ་ཧིཧིཾ་དྃ་དཻ་ཧི་ཧཱུཾ་ཕཊ།སོར་རྟོག་ཡེ་ཤེས་རྟོགས་པར་འགྱུར་བས་དོན་འདྲ།ཨོཾ་ཤཽཥྚི་ནི་ཧཾ་ཧཱུྃ་ཕཊ།ཆང་ཚོང་མཨོཾ་ཧཱུཾ་ཧཱུྃ་ཧཱུྃ་
ཧཱུཾ་ཧཱུཾ་ཕཊ།ཡེ་ཤེས་ལྔའི་བདག་ཉིད་ཅན་ནོ།།ཨོཾ་ཙཀྲ་བརྟྟི།ཎི་ཧུཾཧུཾ་ཧཱུྃ་ཕཊ།འཁོར་ལོའི་གོ་ཆ་མ།ཨོཾ་ཀི་ལི་ཀི་ལི་ཧུྃ་ཧཱུཾ་ཕཊ།བདེ་བའོ།།ཨོཾ་སུ་བཱི་རེ་ཧུྃ་ཧཱུྃཧཱུྃ་ཕཊ།ཤིན་ཏུ་དཔའ་མོ།ཨོཾ་སི་ལི་སི་ལི་ཧུཾ་ཧཱུཾ་ཕཊ།བདེ་སྟོང་གཅིག་ཟླུམ་པའོ།།ཨོཾ་ཨེ་ཧཱ་ཕ་ལེ་ཧུཾ་ཧཱུཾ་ཕཊ།སྟོབས་ཆེན་མོ།།

ཨོཾ་ཧི་ལི་ཧི་ལི་ཧུ་ཧཱུཾ་ཕཊ།བདེ་སྟོང་གཅིག་ཏུ་ཟླུམ་པའོ།།ཨོཾ་ཙ་ཀྲ་བརྟི་ནི་ཧུཾ་ཧཱུཾ་ཕཊ།འཁོར་ལོས་བསྒྱུར་མ།ཨོཾ་དྷི་ལི་དྷི་ལི་ཧུཾ་ཧཱུཾ་ཕཊ།ཤིན་ཏུ་དག་པའི་བློ།ཨོཾ་མ་ཧཱ་བཱི་རྱ་ཧུཾ་ཧཱུཾ་ཕཊ།བརྩོན་འགྲུས་ཆེན་མོ།དཔའ་བོ་ཉེར་བཞི་དང
དཔའ་མོ་ཉེར་བཞིའི་སྔགས་སོ།།སྒོ་མཚམས་མ་བརྒྱད་ཀྱི་སྔགས་ནི།ཨོཾ་ཀཱ་ཀ་སྱེ་ཧུྃ་ཧཱུཾ་ཕཊ།ཁྭ་གདོང་མ།ཨོཾ་ཨུ་ལཱུ་ཀ་སྱེ་ཧུཾ་ཧཱུྃ་ཕཊ།འུག་གདོང་མ།ཨོཾ་ཤྭ་ནཱ་སྱེ་ཧུཾ་ཧཱུྃ་ཕཊ།ཁྱི་གདོང་མ།ཨོཾ་ཤཱུ་ཀཱ་ར་སྱེ་ཧུཾ་ཧཱུཾ་ཕཊ།ཕྱག་གདོང་མ།།
ཨོཾ་ཡ་མ་ཧཱ་བྷཱི་ཧཱུྃཧུྃ་ཧཱུཾ་ཕཊ།གཤིན་ཇེ་བརྟན་མ།ཨོཾ་ཡ་མ་དྷཱུ་ཏཱི་ཧུཾ་ཧཱུཾ་ཡཊ།གཤིན་ཇེ་ཕོ་ཉ་མོ།ཨོཾ་ཡ་མ་དཾ་ཥྚྲྀ་ཎཱི་ཧུཾ་ཧཱུཾ་ཕཊ།གཤིན་རྗེ་མཆེ་བ་མ།ཨོཾ་ཡ་མ་མ་ཐཱ་ནཱི་ཧུཾ་ཧཱུཾ་ཕཊ།གཤིན་ཇེ་འཇོམས་མ།ཅེས་འཁོར་གྱི་སྔགས་རྒྱས་པ་དང་།བསྡུས་པ་ནི་
ཨོཾ་རྀ་རཱྀ་ནས་ཧོ་ཧཱུྃ་ཧཱུཾ་ཕཊ།ཅེས་སོ།།དེ་ཡང་རྀ་རཱྀ་ལྀ་ལཱྀ་བཞི་སྙིང་པོའི་རྣལ་འབྱོར་མ་བཞི་དང་།དེ་ནས་ཀཾ་ནས་བྷཾ་གྱི་བ་ར་ཡི་གེ་ཉི་ཤུ་རྩ་བཞི་ཡབ་ཡུ་མ་གཉིས་ཀ་ཉེར་བཞི་རེ་དང་།དེ་ནས་ཡཾ་ནས་ཧཾ་གྱི་བར་སྒོ་མཚམས་མ
བརྒྱད་མཚོན་པ་ཡིན་ནོ།།དེ་ནས་བརྟན་བྱེད་ཀྱི་ཆེད་དུ་ཡིག་བརྒྱ་དང་།དངོས་གྲུབ་ཞུ་ཕྱིར་འདི་མཚམས་དཔྱིད་གླུ་བྱ་བ་རྗེ་བླ་མའི་བཞེད་པ་ཡིན་ཞིང་།དེ་ཡང་ངག་འདོན་གྱི་ཆོ་གར་མི་གསལ་ཡང་རྗེའི་གསུང་ཐོར་བུར
དཔྱིད་གླུའི་སྔོན་དུ་ཡབ་ཡུམ་གྱི་མཁའ་གསང་བརླབས་ཏེ་སྔགས་འཁོར་བཞི་དགོད་པ་སོགས་སྔོན་དུ་བཏང་སྟེ་བྱ་དགོས་པར་གསུངས་པས་དེ་ལྟར་བྱེད་ཅིང་།དེའི་ཚེ་དཔྱིད་གླུའི་ཚིག་དོན་རྒྱུད་དང་འདྲེས་ངེས་བྱའོ།།

༡༤བྷྲཱུཾ།དེ་ནས་གཏོར་འབུལ་ནི་གཏོར་མ་ནང་མཆོད་ལྟར་བྱིན་གྱིས་བརླབས་ཏེ།མགྲོན་རྣམས་ཆོ་ག་བཞིན་སྤྱན་དྲངས།འདིར་ཉེར་བསྡུ་མ་བྱས་པས་གཞལ་ཡས་ཁང་གི་གདུང་འཁོར་གྱི་ཐད་ཀྱི་ནམ་མཁར་བཞུགས་པར
བསམ།ལག་པ་རྡོ་རྗེ་ཐལ་མོར་གྱུར་པའི་སྔགས་དང་ཕྱག་རྒྱ་ཆོ་ག་ལྟར་དང་།སྔགས་དོན་ནི་ཨོཾ་ཨ་ནྱོ་ནྱ་ཞེས་སོགས་ཕན་ཚུན་རྗེས་སུ་ཞུགས་པའི་ཆོས་ཐམས་ཅད་སྤར་སྦར་ཞེས་སོགས་མཆོག་ཏུ་ཤིན་ཏུ།རབ་ཏུ་
ཞུགས་པའི་ཆོས་ཐམས་ཅད་ཨ་ཏྱནྟ་ཞེས་སོགས་ནི།དང་པོ་རབ་ཏུ་རྗེས་སུ་གནས་པའི་ཆོས་ཐམས་ཅད་མདོར་ན་ཆོས་ཐམས་ཅད་ཐབས་ཤེས་དབྱེར་མི་ཕྱེད་པའི་རྡོ་རྗེ་གསུམ་གྱི་ངོ་བོར་གྱུར་པའི་རྡོ་རྗེ་ཐལ་མོར་བྱིན་གྱིས
རློབས་པ་ཡིན་ནོ།།ལྗགས་བརླབས་ནས་འབུལ་སྔགས་ནི།བཛྲ་ཨ་ར་ལི་ནི་རྡོ་རྗེ་རོལ་བའོ།།རོལ་ཚུལ་ནི་ཛཿཧཱུཾ་བཾ་ཧོཿསྟེ།རང་གི་གོ་ཚོད་ནི་རིམ་བཞིན་བདུད་རྩི་ལྗགས་ཀྱི་སྟེང་དུ་སླེབས་པ་དང་།མགྲིན་པ་ནས་མར
ཞུགས་པ་དང་།ཐུགས་པདེ་སྟོང་གི་ངོ་བོར་འདྲེས་པ་དང་།མི་མཉེས་པ་མེད་པར་མཉེས་ཤིང་ཚིམ་པའོ་སྙམ་སྟེ་མཁས་པ་རྣམས་ཀྱིས་དཔྱད།བཛྲ་ཌཱ་ཀི་ནི་རྡོ་རྗེ་མཁའ་འགྲོ་ཁྱེད་ས་མ་ཡ་སྟེ་མཉམ་ཉིད་ངང་ནས་སྒྲ
ཤྱ་ཧོ་ནི་ཀྱེ་གཟིགས་ཤིག་གོ་ཞེས་པ་སྟེ།གཞན་རྣམས་གོ་སླ་བས་ཆོ་ག་བཞིན་འབུལ།ཕྱོགས་སྐྱོང་རྣམས་ལའང་སྔོན་འགྲོའི་སྐབས་ལྟར་འབུལ་ལོ།།དེ་ལྟར་འཇིག་རྟེན་པ་རྣམས་རང་གནས་སུ་གཤེགས་པ་

༄༅དང་།དཀྱིལ་འཁོར་གྱི་འཁོར་ལོ་རང་ཉིད་ལ་བསྡུའོ།།འདིའི་གཏོར་མགྲོན་སྐབས་གཞལ་ཡས་ཁང་སྔར་བཞིན་གྱི་ནང་འཁོར་ལོ་ལྔ་གསལ་བཏབ་ནས་རྩིབས་སོ་སོར་ལྷ་རྣམས་བཞུགས་ཚུལ་བྱ་མ
བསྐྱེད་སྐབས་ལྟར་བྱས་ན་འཐུས་འདྲ་སྙམ།ཞི་བ་གསལ་རང་གིས་མ་མཐོང་བས་གཞན་དུ་མཆིས་ན་དེ་ལྟར་བྱ།ཉེར་བསྡུ་ནི།བསྙེན་པའི་སྐབས་ཐུན་རེ་རེ་བཞིན་བྱ་བ་ཡིན་ལ།དགོས་པ་ནི་རྫོགས་རིམ་གྱི་རྒྱུད་སྨིན་
བྱེད་ཀྱི་ཆེད་དུ་ཡིན།དེ་ཡང་རང་ཧེ་རུ་ཀའི་ཐུགས་ཀའི་ཧཱུཾ་ལས་འོད་ཟེར་འཕྲོས།ནང་ལུས་དཀྱིལ་གྱི་ལྷ་ཚོགས།ཕྱི་གཞལ་ཡས་ཁང་སྲུང་འཁོར་གྲུ་བཞི་དུར་ཁྲོད་དང་བཅས་པ་ལ་ཕོག་པས།དེ་རྣམས་གསལ་བར
སྣང་བའི་དམིགས་པ་དང་དེ་ཐམས་ཅད་རང་སེམས་བདེ་བ་ཆེན་པོའི་ཡེ་ཤེས་ཀྱི་རྣམ་རོལ་འབའ་ཞིག་ཏུ་བལྟ།དཔེར་ན་རྨི་ལམ་གྱི་སྐབས་རི་རབ་ཁང་ཁྱིམ་མི་ཕྱུགས་ཇི་ལྟར་འཆར་ཡང་རྨི་ལམ་གྱི་ཤེས་པ་ཁོ་རང་གི
འཁྲུལ་ངོར་ལ་ཤར་བའི་རང་བཞིན་ཙམ་ལས།ཡུལ་རང་ངོས་ནས་གྲུབ་པ་མེད་ལ།ཡུལ་དེ་གཉིད་སད་ཁར་རྨི་ལམ་གྱི་ཤེས་པ་ལ་ཐིམ་ནས་འགག་འགྲོ་བ་བཞིན་ཆོ་ག་བཞིན་བསྡུ་རིམ་གཉིས་སྤེལ་མར་བྱ།སོ་སོའི
དགོས་པ་མི་འདྲ་བ་ནི་ལྷ་རྣམས་རྩ་ཁམས་སོ་སོར་རང་གནས་སུ་ཐིམ་པ་ནི་རྩ་རླུང་ཐིག་ལེ་ལས་སུ་རུང་བར་འགྱུར་བའི་བྱིན་རླབས་དང་།ཉེར་བཞིའི་མཁའ་འགྲོ་མ་རྣམས་ཡིད་ལྟར་མགྱོགས་པའི་ཤུགས་ཀྱིས་བྱོན

ནས་རང་གི་བདེ་ཆེན་འཕེལ་བའི་གྲོགས་མཛད་ནས་དགའ་བཞིའི་ཡེ་ཤེས་འབར།མཐར་ཐུག་འོད་གསལ་དང་བཅས་པ་གཙོ་བོར་འཆར་བའི་དགོས་པ་དང་།དེ་ལ་བརྟེན་ནས་རིམ་གཉིས་ཀྱི་རྟོགས་པ་གོང་དུ་འཕེལ་བའི
གནད་དང་།གཅིག་ཤོས་ནི་རླུང་རྣམས་མི་ཤིགས་པའི་ཐིག་ལེ་ལ་རིམ་གྱིས་འདུས་ཏེ་མཐར་ལས་རླུང་གི་རྒྱུ་བ་འགགས་ཏེ་ཤིན་ཏུ་ཕྲ་བའི་རླུང་སེམས་ཙམ་ལས་མ་དག་པའི་སྒྱུ་ལུས་ལོངས་སྐུ་ཧེ་རུ་ཀའི་རྟེན་བརྟེན་པའི
དཀྱིལ་འཁོར་ཡོངས་རྫོགས་སུ་ལྡང་བའི་དགོས་པ་ཡོད་དོ།།རང་སེམས་ཧཱུཾ་ལ་བསྡུས་ཏེ་དེའི་ངང་ནས་ཧེ་རུ་ཀ་ཡུམ་བཅས་ཀྱི་སྐུར་གྱུར་ནས།རྫོགས་རིམ་ལ་བག་ཆགས་འཇོག་བྱེད་དུ་བདག་བྱིན་རླབས་ཀྱི་རིམ་པ་སྒོམ།།
ཚུལ་ཆོ་ག་ལྟར་ལ།དེའི་ཚུལ་རྩ་འཁོར་གསལ་བཏབ་སྟེ་བསྒོམ་དགོས་པར་མངོན་ནོ།།ཁོ་བོ་ནི་རྗེ་བླ་མའི་དགོངས་པ་རྒྱལ་བ་དབེནས་པའི་སྙན་བརྒྱུད་ནས་བྱུང་བ་བཞིན་རྫོགས་རིམ་རིམ་ལྔ་འབྲས་བུ་མངོན་དུ་བྱེད་ཚུལ།
བཔར་ཤར་སྒོམ་བྱེད་པ་ཞིག་བྱུང་ན་བག་ཆགས་འཇོག་ལུགས་ཀྱང་གཞན་དང་མི་འདྲའོ་སྙམ་ནས།འདིའི་རྫོགས་རིམ་པ་ཎ་ཆེན་བློ་བཟང་ཆོས་ཀྱི་རྒྱལ་མཚན་གྱིས་མཛད་པའི་གསུང་བཀའ་རྒྱ་མ་ལ་གཞི་བྱས།ལས་དང
པོའི་གང་ཟག་བློ་དམན་གྱི་བུ་སློབ་འགའ་ལ་ཕན་པ་ཞིག་ཀྱང་བྲིས་པ་ཟུར་དུ་མཆིས་པས་དེ་ན་རྒྱས་པར་བཤད་པ་ལས་ཤེས་སོ།།ཐུན་མཚམས་སྐབས་གོ་ཆའི་སྲུང་བ།གོ་ཆ་ཆེན་པོའི་སྲུང་བ།ཚམས་རྔམས་ཀྱི་སྲུང་བ

༄༅བཅས་བྱ།གཞན་ཡང་ལྡང་བ་དང་ཁྲུས་དང་ཁ་ཟས་ཀྱི་རྣལ་འབྱོར་སྤྱོད་ལ་མ་ཚངས་སྤྱོད་ལ་གནས་པ་དང་།ལག་མཆོད་ཚོགས་འཁོར་གྱི་རིམ་པ།ཉལ་བའི་རྣལ་འབྱོར་རྨི་ལམ་འཛིན་ཐབས།
ཆོས་བདག་རྣམས་ལ་གཏོར་མ་འབུལ་ཚུལ་སོགས་ཐུན་མཚམས་ཀྱི་སྐོར་རྣམས་ཞི་བ་གསལ་བླ་མའི་མན་ངག་བཞིན་ཟུར་དུ་བྱེད་འདོད་པས་རེ་ཞིག་དེ་ཙམ་མོ།།ཞེས་དཔལ་འཁོར་ལོ་སྡོམ་པ་དྲིལ་བུ་ལུས་དཀྱིལ་གྱི
བསྐྱེད་རིམ་གྱི་རྣམ་བཤད་འདི་བཞིན།རང་གི་ལྟོ་གཡོག་པ་བསྟན་རབ་ཀྱིས་བསྐུལ་བའི་ངོར་བླ་གཟུགས་པ་ཆོས་ཀྱི་རྡོ་རྗེས་རི་བོ་ལྷ་སྟེང་དགོན་གྱི་རི་ཁྲོད་ཡང་དགོན་དུ་སྦྱར་བ་དགེ་ལེགས་འཕེལ།།།།བརྟན་གཡོའི
འཁོར་ལོར་རབ་སྡོམ་བདེ་ཆེན་དབྱིངས།།ཨིནྡ་སྙིལ་གྱི་ལང་ཚོར་སྒེག་པའི་ཉམས།།སྙིང་དབུས་ཆགས་པའི་དཔལ་ཡོན་གྲུབ་གཉིས་ཀྱི།།དགའ་སྟོན་ཟླ་བའི་ཅོད་པ་ཎ་གཙུག་ན་རྒྱལ།།རྒྱུད་དོན་ཟབ་བརླིང་སྲས་ཆུའི་རྙེད
དཀའི་ནོར།།སྐུ་གསུམ་ལ་མ་དང་འབྲས་བུར་སྨིན་བྱེད་གང་།།སྐལ་བཟང་མཁས་དང་གྲུབ་པའི་དགའ་སྟོན་ཉིད།།རང་བཞིན་སྐད་དུ་བཟློ་བའི་ཐབས་མཁས་འདི།།བསོད་ནམས་དཔལ་དུ་མཆོག་གི་ཞིང་སྒྲུབ་པར།།
རབ་བརྩོན་བྱམས་པ་འཇིགས་མེད་རྣམ་གྲོལ་གྱིས།།གནས་གསུམ་མཁའ་འགྲོའི་ཚོགས་ལ་བཟོད་གསོལ་ནས།།རྒྱུ་སྦྱར་པར་དུ་བསྐྲུན་པའི་རྣམ་དཀར་དགེས།།རྒྱུ་སྦྱོར་གྱིས་མཚོན་མཐའ་ཡས་འགྲོ་བ་ཀུན།།ཐུན

མོ་ལམ་དང་དབང་བཞིས་རྒྱུད་པ་རླན་ཏེ།།སྤྲོས་པའི་འཁོར་ལོ་ར་བ་གཞིག་སྐུ་གསུམ་གྱི།།རྣམ་འགྱུར་ལམ་དང་འབྲས་བུར་རབ་སྨིན་ཤོག།རྡོ་རྗེ་ཕོ་ཉ་མོ་ཀུན་རབ་དགྱེས་པས།།ཡིད་ལྟར་མྱུར་བའི་ཤུགས་ཀྱིས་སྒྲུབ་
པ་པོ་ར།།བརྩེ་བས་གྲོགས་དང་འདོད་པའི་དངོས་གྲུབ་ཀུན།།སྩོལ་ལ་ན་མ་ཡང་གཡེལ་བ་མེད་གྱུར་ཅིག།།ཅེས་པའི་བར་བྱང་སྨོན་ཚིག་འདི་བཞིན་རྒྱུ་སྦྱོར་བ་གཅིག་ཏུ་བཤེས་གཉེན་ཚུལ་བཞིན་བཀུར་བའི་དང་གུས་གཞོན་ནུ་འོད་ལྟར་གྱུར་པ་དགེ་སློང་བྱམས་པ་འཇིགས་མེད
རྣམ་གྲོལ་གང་གི་རྣམ་པར་དཀར་བའི་དགེ་འབྲས་ཆུད་མི་ཟ་བའི་ཕྱིར་ཕ་བེང་ཁ་བས་སྨྲས་སོ།།།།༈བརྟན་གཡོའི་དངོས་ཀུན་ལྷན་སྐྱེས་བདེ་བ་ཆེར།།སྡོམ་མཛད་ཧེ་རུ་ཀཿདཔལ་སྒྲུབ་པའི་ཐབས།།གྲུབ་མཆོག་དྲིལ་བུའི་ཞབས་ཀྱིས་ཕྱེ་བའི་
སྲོལ།།ཟབ་ལ་མ་ལུས་དཀྱིལ་རིམ་གཉིས་ཁྲིད་ཡིག་འདི།།ཆོས་སྦྱིན་འཛད་མེད་དཔེར་དུ་བསྐྲུན་པའི་དགེ།ཀུན་དགའི་ཟླ་གཞོན་ལང་ཚོར་དར་བའི་མཐུས།།དྲི་མེད་ཐུབ་བསྟན་སྤྱི་དང་འཇམ་མགོན་རྗེའི།།ལུགས་བཟང
འཛམ་གླིང་འཁྱོན་དུ་རྒྱས་གྱུར་ཅིག།ཚུལ་འདིར་རྒྱུ་སྦྱོར་འབྲེལ་ཐོགས་ཡིད་ཅན་ཀུན།།ལམ་གཙོ་གསུམ་དང་འཁོར་ལོ་བདེ་མཆོག་གི།སྨིན་གྲོལ་ལམ་བཟང་བགྲོད་པ་མཐར་སོན་ཏེ།།ཟུང་འཇུག་བཅོམ་ལྡན་དཔའ
པོ་ཁ་གྲུབ་གྱུར་ཅིག།།ཅེས་པ་འདི་ཡང་བསླབ་གསུམ་ནོར་ལྡན་གྲོ་སྟོད་དུང་དགོན་དགེ་སློང་བློ་བཟང་རྡོ་རྗེས་འགན་ཁུར་གཙོ་བཞེས་ཐོག།སྲད་རྒྱད་དགེ་སློང་ཆོས་བཟང་གྲགས་པ་དང་།བཀྲས་ལྷུན་རྒྱ་ཁང་མཚན་གྱི་སྔགས་རམ་པ་ཚེ་རིང་དབང་འདུས་གཉིས་ནས་རོགས་རམ་མཐུན་འགྱུར་གྱིས་

གཤམ་གསལ་ཡོན་བདག་རྣམས་ལ་དགེ་བསྐུལ་ཞལ་འདེབས་ཞུས་ཏེ་དབར་དུ་བསྐྲུན་པའི་ཚེ་དགེ་བསྔོའི་སྨོན་ཚིག་ཏུ་ཕཡོངས་འཛིན་ཁྲི་བྱང་སྦྲུལ་མིང་པས་སྦྱར་བའོ།།།།ཞེས་པ་འདི་བཞིན་དྭགས་པོའི་བསྐ